Source: https://gek.katasztrofavedelem.hu/33847/bm-orszagos-katasztrofavedelmi-foigazgatosag-gazdasagi-ellato-kozpont-adatkezelesi-tajekoztato
Timestamp: 2020-02-18 13:37:00+00:00

Document:
BM Országos Katasztrófavédelmi Főigazgatóság Gazdasági Ellátó Központ Adatkezelési tájékoztató › BELÜGYMINISZTÉRIUM ORSZÁGOS KATASZTRÓFAVÉDELMI FŐIGAZGATÓSÁG
BM Országos Katasztrófavédelmi Főigazgatóság Gazdasági Ellátó Központ Adatkezelési tájékoztató
> BM Országos Katasztrófavédelmi Főigazgatóság Gazdasági Ellátó Központ Adatkezelési tájékoztató
A BM Országos Katasztrófavédelmi Főigazgatóság Gazdasági Ellátó Központ feladatai ellátása során számos esetben végzi személyes adatok kezelését.
Az adatkezelések átláthatóságára vonatkozó alapelvnek történő megfelelés érdekében a BM Országos Katasztrófavédelmi Főigazgatóság Gazdasági Ellátó Központ (a továbbiakban: BM OKF GEK) az érintetteknek az egyes adatkezelési célok kapcsán közvetlenül nyújtott tájékoztatás mellett kiemelten fontosnak tartja az általa végzett adatkezelésekre vonatkozó információk nyilvánosságra hozatalát.
Az alábbi tájékoztatás a hivatásos katasztrófavédelmi szervek állományába nem tartozók személyes adatain a BM OKF GEK által önállóan vagy más adatkezelőkkel közösen végzett adatkezelésekre vonatkozik.
Amennyiben a Jogar Hotel és Továbbképző Központ adatkezeléseire vonatkozó információkat kívánja megtekinteni, keresse fel a www.jogarhotel.hu honlapját.
Az adatkezelő a BM OKF GEK, többek között mint kéményseprőipari szerv, az alábbi elérhetőségeken megtalálható:
(+36-1) 469-4410
(+36-1)-469-4466
A BM OKF GEK adatvédelmi tisztviselője:
dr. Sipos-Bencze Nóra tűzoltó alezredes
Szolgálati helye: BM OKF GEK Hivatal
Elektronikus levélcíme: trx.uvingny@xngirq.tbi.uh
Telefonszáma: 20/8200-286 (vonalas telefonszám)
A BM OKF GEK által végzett egyes adatkezelések
1. A kéményseprőipari tevékenység ellátásához szükséges adatgyűjtés
A kéményseprőipari tevékenységről szóló 2015. évi CCXI. törvény (a továbbiakban: Kstv.) 6. § (1) bekezdésének a) pontja alapján a kéményseprőipari szerv adatkezelési jogosultsággal rendelkezik a kéményseprőipari tevékenység ellátása és a költségtérítési kötelezettség megállapítása érdekében, az ingatlanok és azok tulajdonosának, használójának beazonosítása céljából:
a tulajdonosok és használók családi és utónevének,
a lakóhelyének, tartózkodási és értesítési helyének,
az ingatlan címadatainak,
valamint a gazdálkodó szervezet nevének,
gazdálkodó szervezet székhelyének, telephelyének, fióktelepének,
a gazdálkodó szervezet képviselői nevének,
cégjegyzékszámának vagy egyéb nyilvántartási számának kezelésére.
A kéményseprőipari szerv a Kstv. 6.§ (1) b)-e) pontjai alapján a személyi adat- és lakcímnyilvántartásból, ingyenesen, csoportosan a céginformációs szolgálattól, az ingatlan-nyilvántartásból, valamint a társasház közös képviselőjétől, lakásszövetkezeti lakóépület esetében a lakásszövetkezet elnökétől is jogosult személyes adatot igényelni. A kéményseprőipari szerv az egyéni vállalkozóról és az egyéni cégről szóló 2009. évi CXV. törvény 12.§ (2) bekezdése alapján az egyéni vállalkozók nyilvános nyilvántartásából, továbbá 13.§ (3) bekezdés alapján jogosult a nyilvános nyilvántartásban nem szereplő adatkörből adatigényléssel, közfeladatának ellátására adatokat igényelni.
A kéményseprőipari szerv 2016. július 1-jétől az adatokat helyszínen is jogosult gyűjteni, és a Kstv. 5.§ (2) bekezdésének b) pontja alapján az ingatlan használója (a tulajdonost is beleértve) adatszolgáltatásra köteles.
Magában foglalja-e ez az adatgyűjtés személyes adatok kezelését?
A fenti adatkörből a tulajdonos vagy használó családi és utóneve, lakóhelye, tartózkodási/értesítési helye, a kéménnyel rendelkező ingatlanhoz tartozó lakcím, gazdálkodó szervezetek esetén a képviselő neve, egyéni vállalkozó esetén az egyéni vállalkozó neve és címe minősül személyes adatnak.
A Kstv.rendelkezései alapján 2016. július 1-jétől a kéményseprőipari tevékenység ellátásáért való felelősség több szereplő között oszlik meg: a hivatásos katasztrófavédelmi szerv a lakossági szektorban és a piaci magánszolgáltató a közületi szektorban azokon a településeken végzi a tevékenységet, amelyeken a helyi önkormányzat nem tartja fenn a közszolgáltatási szerződést és nem igényli a közszolgáltató munkáját. Ahol a helyi önkormányzat döntése alapján a kéményseprőipari közszolgáltató (lakossági és közületi szektorban egyaránt) tovább működik, a hivatásos katasztrófavédelmi szervet és a magánszolgáltatót nem terheli ellátási kötelezettség.
Az adatkezelés célja tehát a kéményseprőipari tevékenység keretében elvégzendő sormunka és sormunka keretén kívül végzett tevékenység tervezése során az ingatlanok és az ingatlanhasználók, tulajdonosok beazonosítása, valamint annak meghatározása, hogy a tulajdonos vagy használó jogosult-e a kéményseprőipari szerv által első és második alkalommal ingyenesen végzett közfeladatellátásra (sormunkára), továbbá a térítés ellenében végzett tevékenységek vonatkozásában a számla kiállítása.
Az ingatlan címe az ingatlan azonosítását, a név és a lakcím együttesen a használó vagy tulajdonos azonosítását szolgálja. A gazdálkodó szervezet és az egyéni vállalkozó nevének, székhelyének, telephelyének, fióktelepének meghatározása azért szükséges, mert a közszolgáltatást a természetes személy tulajdonában lévő és gazdálkodó szervezet székhelyeként, telephelyeként, fióktelepeként bejegyzett ingatlan esetében nem a kéményseprőipari szerv biztosítja. A tartózkodási hely vagy egyéb értesítési cím, továbbá az elektronikus levélcím a kapcsolattartást segíti elő. A gazdálkodó szervezet képviselőjének nevére szintén kapcsolattartás céljából van szükség.
A kéményseprőipari szerv kizárólag az égéstermék-elvezetővel rendelkező ingatlanok és azok használói, tulajdonosai tekintetében végez adatkezelést. Ez azt jelenti, hogy azon ingatlanok tekintetében ahol a kémény, az épített vagy szerelt, héjból vagy héjakból álló szerkezet, a tüzelőberendezésben keletkezett égésterméket a járatán keresztül a szabadba vezetheti (működő és tartalék égéstermék-elvezető) az ingatlan használójának vagy tulajdonosának beazonosítása és a kapcsolattartás, valamint a kéményseprőipari tevékenység megszervezése érdekében a jogszabályban meghatározott személyes és műszaki adatokat gyűjtheti és kezelheti a kéményseprőipari szerv.
A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 európai parlamenti és tanácsi rendelet (a továbbiakban: GDPR) 6. cikk (1) bekezdésének c) pontja alapján az adatkezelőre vonatkozó jogi kötelezettség teljesítéséhez szükséges a személyes adatok kezelése. A jogi kötelezettséget a tagállami jogban a Kstv. 2-3. §- a határozza meg, a kezelhető adatok körét a Kstv. 6. § -a rögzíti.
Az adatkezelést a kéményseprőipari szerv végzi, ahhoz más szervek külön törvény felhatalmazása hiányában nem férhetek hozzá. Így pl. törvény felhatalmazása alapján továbbíthatóak a személyes adatok a tűzvédelmi hatóság vagy a műszaki biztonsági hatósági feladatot ellátó szerv, nyomozó hatóság, bíróság részére. Jogszabályban meghatározott esetben, ellátási kötelezettségmódosulása esetén adattovábbítás történik a kéményseprőipari szolgáltató felé. A tájékoztatóban meghatározott személyes adatok kezelésére a kéményseprőipari szolgáltató is jogosult.
2016. július 1-jét követően a kötelező helyszíni adatrögzítés során felvett adatokat minden, soron következő sormunka elvégzésekor frissítjük. Adatfrissítésre a Kstv. alapján a személyi adat- és lakcímnyilvántartó, a cégnyilvántartás és az ingatlan-nyilvántartás alapján, továbbá az adatkezelés céljának megfelelően más nyilvános vagy a kéményseprőipari szerv által elérhető nyilvántartásokból is történhet. Amennyiben a sormunkát végző kéményseprő azt tapasztalja, hogy az ingatlannak már nem Ön a tulajdonosa/használója, az Ön személyes adatait töröljük, kivéve az ingatlan címét, amely ekkor már nem Önnel, hanem az új használóval vagy tulajdonossal kapcsolható össze. Amennyiben az ingatlan már nem minősül égéstermék elvezetővel rendelkező ingatlannak, az ingatlanra, továbbá az Önre vonatkozó valamennyi személyes adatot töröljük a nyilvántartásból. Amennyiben adataiban változás következik be, kérjük, hogy érintetti jogával élve az adatfrissítés tekintetében megadott xrzralfrceb.htlsryfmbytnyng@xngirq.tbi.uh e-mail címen vagy a kéményseprőipari szerv postacímére (BM OKF Gazdasági Ellátó Központ Kéményseprőipari Igazgatóhelyettesi Szervezet Ügyfélszolgálati Csoport Postafiók: 1903 Budapest, Pf.: 314.) küldött levélben jelezze a változás tényét!
A helyszíni adatfelvételre szolgáló, személyes adatokat tartalmazó kérdőíveket az adatkezelő az iratkezelési rendelkezések szerint 5 év elteltével levéltári kezelésbe adja.
Történik-e az eredeti adatkezelési céltól eltérő céllal további adatkezelés?
A helyszíni adatfelvételre szolgáló, személyes adatokat tartalmazó kérdőívek tekintetében ügyvitelű célú megőrzés történik a köziratokról, a közlevéltárakról és a magánlevéltári anyag védelméről szóló 1995. évi LXVI. törvény 9.§ (1) bekezdés e) pontja alapján, az adatkezelés jogalapja jogi kötelezettség teljesítése, ezt követően közérdekű archiválásra kerül sor a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 európai parlamenti és tanácsi rendelet (GDPR) preambulumának (50) bekezdése alapján, azt azonban már az illetékes levéltár végzi.
Igénybe vesz-e az adatkezelő adatfeldolgozót?
A kéményseprőipari szerv adatfeldolgozási szerződés alapján adatfeldolgozási műveletek elvégzésére az Oriana Tanácsadó, Fejlesztő és Szolgáltató Korlátolt Felelősségű Társaság veszi igénybe.
Az adatfeldolgozó postacíme: 1037 Budapest, Montevideo utca 6. 1. em
Telefonszáma:(+36-1) 398 0530
Elektronikus levélcíme: vasb@bevnan.uh
Honlapja: www.oriana.hu
2. A telefonos ügyfélszolgálati tevékenység kapcsán végzett adatkezelés – hangfelvétel rögzítése
A kéménysepréssel kapcsolatos általános információk tekintetében a kormányzati ügyfélvonalon kaphat általános tájékoztatást. Valamennyi, kéménysepréssel kapcsolatos további ügyben a kéményseprőipari szerv ügyfélszolgálatával léphet kapcsolatba, amely a kormányzati ügyfélvonalról érhető el, és amelyet a kéményseprőipari szerv a 21/2016. (VI.9) BM rendelet alapján hangrögzítésre alkalmas ügyfélvonalként, és a Kormányzati Ügyfélvonal működtetője által meghatározott szolgáltatási szabályok alapján működtet az elektronikus ügyintézés részletszabályairól szóló 451/2016. (XII. 19.) Korm. rendelet alapján.
Az ügyfélvonal segítségével könnyen és gyorsan felveheti a kapcsolatot a kéményseprőipari szervvel, leadhatja megrendelését, benyújthatja bejelentését/panaszát, a sormunka harmadik időpontjának egyeztetése érdekében visszahívást kérhet.
A telefonon történő kommunikáció rögzítésével az emberi hang mint személyes adat kezelésére kerül sor. A bejelentés kapcsán az adatkezelő személyes adatként a bejelentő elérhetőségét kezeli. Mivel a telefonos kommunikáció velejárója a bemutatkozás, a név kezelésére is sor kerül, továbbá a bejelentő saját elhatározásából egyéb személyes adatot is megadhat, amennyiben azt az ügy célja megkívánja, így különösen:
a tulajdonos vagy használó neve,
lakcíme, tartózkodási helye, értesítési címe,
Mivel az egyedi ügyek vizsgálatához a telefonálóhoz rendelhető ingatlant és a telefonáló ingatlanhoz való viszonyát azonosítani szükséges, ügyintézőnk hívása során felkéri Önt nevének, lakcímének, és az ingatlanhoz fűződő kapcsolatának (tulajdonos/használó) megadására.
Felhívjuk a figyelmét, hogy az ügyintézővel történő beszélgetés során előfordulhat, hogy az ügy körülményeire tekintettel más, személyes, vagy akár különleges adatnak minősülő információk közlésére is sor kerül, pl. amennyiben az érintett megemlíti, hogy betegsége okán nem tartózkodott az ingatlanban a sormunka 1. és 2. időpontjában.
A hangrögzítés célja a panaszok ügyintézése, a telefonon tett nyilatkozatok bizonyítása, megrendelés leadása esetén a felek együttműködésének, a megfelelő teljesítésnek, a kéményseprőipari szerv jogszerű eljárásának dokumentálása, az esetleges polgári jogi igények érvényesítése, minőségbiztosítás.
Az adatkezelés a GDPR 6. cikke (1) bekezdésének a) pontja alapján történik, vagyis mivel az érintett a telefonbeszélgetés szóbeli tájékoztatást követően a kommunikáció fenntartásával hozzájárul az adatok kezeléséhez.
Az érintett az adatkezelési hozzájárulását a későbbiekben visszavonhatja. ﻿ A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.
Amennyiben a beszélgetés rögzítését nem kívánja, ahhoz nem járul hozzá, vagy hozzájárulását vissza kívánja vonni, kérjük, hogy megkeresését személyesen, elektronikus úton xrzralfrceb.htlsryfmbytnyng@xngirq.tbi.uh e-mail címre, vagy a www.kemenysepres.katasztrofavedelem.hu linkre kattintva a webes felületen juttassa el ügyfélszolgálatunk részére.
Továbbítja-e a személyes adatokat az adatkezelő?
A kormányzati ügyfélvonal minőségbiztosítását Nemzeti Infokommunikációs Szolgáltató Zrt. (NISZ) végzi, az Ön adatkezelési hozzájárulása kiterjed a kizárólag e cél érdekében történő hozzáférés biztosítására is.
A felvételhez más szervek külön törvény felhatalmazása hiányában nem férhetek hozzá. Így pl. törvény felhatalmazása alapján továbbítható a felvétel a tűzvédelmi hatóság, nyomozó hatóság, bíróság felé.
A kéményseprőipari szerv a 21/2016. (VI.09) BM rendelet 13.§ (8) bekezdése alapján 5 évig köteles megőrizni a hangfelvételeket, azonban az érintett kérelmére a hangfelvételt ezen időszak elteltét megelőzően is törölni köteles.
A hanganyag a közérdekű bejelentés/panasz, megrendelés, időpontegyeztetés dokumentációja, és így annak rögzítését követően a kéményseprőipari szervnél a kéményseprőipari tevékenység ellátása, közérdekű bejelentés és panasz kivizsgálási eljárás lefolytatása céljából folytatódik az adatok kezelése.
A Kéményseprőipari szerv a 35002/5217/2017. ált. számú adatfeldolgozási szerződés alapján adatfeldolgozási műveletek elvégzésére a NISZ Nemzeti Infokommunikációs Szolgáltató Zrt-t, adatfeldolgozóként veszi igénybe.
Székhelye: 1081 Budapest, Csokonai u. 3.
Postacíme: 1389 Budapest, Pf. 133.
Telefonszáma: (+36-1) 459-4200
Telefaxszáma: (+36-1) 303-1000
Elektronikus levélcíme: vasb@avfm.uh
Honlapja: http://www.nisz.hu/
3. A webes ügyintézési felület üzemeltetése kapcsán végzett adatkezelés (a megrendelések kapcsán végzett adatkezelések kivételével, melyet a 4. pont tartalmaz)
A Kstv. 5. § (12) bekezdése alapján az ingatlan használója jogosult a kéményseprőipari szervvel és a kéményseprőipari szolgáltatóval elektronikus úton kapcsolatot tartani. A 21/2016. BM rendelet 13. § (2) bekezdése alapján a kéményseprő-ipari tevékenységet ellátó az ügyfélszolgálat mellett az ingatlan használója részére az elektronikus kapcsolattartás lehetőségét folyamatosan biztosítja, mely egyik eszköze a webes ügyintézési felület.
Magában foglalja-e ez a személyes adatok kezelését?
A felület bármelyik menüpontjának kiválasztása esetén meg kell adnia:
családi és utónevét,
a lakóhelyének vagy tartózkodási/értesítési helyének címét,
az ügyben érintett ingatlan címadatait,
kapcsolattartási adat (telefonszám, e-mail cím): A felület kitöltése során az „Időpontfoglalás”, „Megrendelés”, „Számlázás”, „Bejelentés/Panasz”, „Adatmódosítás” opciók kiválasztása esetén szükség van legalább egy kapcsolattartási adat megadására, a mezők kitöltésével ezen adatok kezeléséhez is hozzájárul az ügyfél. Kérjük, hogy kizárólag az Ön által kiválasztott kapcsolatfelvételi módhoz tartozó elérhetőségi adatot adja meg! A számlázás tekintetében kizárólag akkor adjon meg telefonszámot, ha igényli a telefonos kapcsolatfelvételt.
Mivel a „Bejelentés/Panasz” opció kiválasztása esetén az Ön által továbbított személyes adatok köre nem határozható meg előre, tekintettel az ügyek egyedi sajátosságaira. Felhívjuk a figyelmét, hogy előfordulhat, hogy az ügy körülményeire tekintettel más, személyes, vagy akár különleges adatnak minősülő információkat közlésére is sor kerül, pl. amennyiben az érintett megemlíti, hogy betegsége okán nem tartózkodott az ingatlanban a sormunka 1. és 2. időpontjában.
A felek együttműködésének, a megfelelő teljesítésnek, a kéményseprőipari szerv jogszerű eljárásának dokumentálása, az esetleges polgári jogi igények érvényesítése, az egyedi ügyek vizsgálatához a megkeresést beküldő személyhez rendelhető ingatlant és az ingatlanhoz való viszonyának azonosítása.
Az adatkezelés a GDPR 6. cikk (1) bekezdésének a) pontja alapján történik, vagyis mivel az érintett az írásbeli tájékoztatást követően kifejezetten hozzájárul az adatok kezeléséhez.
Amennyiben a hozzájárulását vissza kívánja vonni, kérjük, hogy megkeresését személyesen, elektronikus úton xrzralfrceb.htlsryfmbytnyng@xngirq.tbi.uh e-mail címre, vagy a www.kemenysepres.katasztrofavedelem.hu linkre kattintva a webes felületen juttassa el ügyfélszolgálatunk részére.
A kéményseprőipari szerv 5 évig őrzi meg a webes felületen történő bejelentéseket.
A webes felületen továbbított adatokhoz más szervek külön törvény felhatalmazása hiányában nem férhetek hozzá. Így pl. törvény felhatalmazása alapján továbbítható a felvétel a tűzvédelmi hatóság, nyomozó hatóság, bíróság felé.
A webes ügyintézés dokumentációja a kéményseprőipari szervnél a kéményseprőipari tevékenység ellátása, közérdekű bejelentés és panasz dokumentációja, és a kivizsgálási eljárás lefolytatása céljából folytatódik az adatok kezelése.
A webes felület működtetése kapcsán adatfeldolgozási tevékenységet végez a Rádiós Segélyhívó és Infokommunikációs Országos Egyesület.
Az adatfeldolgozó postacíme: 1089 Budapest, Elnök utca 1.
Telefonszáma:(+36-1) 303-0168
Telefaxszáma:(+36-1) 477-0549
Elektronikus levélcíme: vasb@efbr.uh
Honlapja: www.rsoe.hu
4. Megrendelésekkel kapcsolatban végzett adatkezelés
A sormunka keretén kívül végzett kéményseprőipari tevékenység elvégzése megrendelő kitöltésével igényelhető. A megrendelő a 3. pontban említett webes felületen keresztül, e-mail-hez csatolt formanyomtatványon, személyesen a megyei ellátási csoport ügyfélszolgálati pontokon vagy a Kormányzati Ügyfélvonal (hívószám: 1818 ) 9. menü 1.2 Megrendelés alponton telefonon igényelhető.
A megrendelés leadásához minden esetben meg kell adnia:
továbbá az ügyben érintett ingatlan címadatait,
helyrajzi szám,
valamint – mivel egyes műveletek megrendelésére kizárólag a tulajdonos jogosult – a megrendelés jogcímét: tulajdonos/használó,
a megrendelés elvégzésének egyeztetése érdekében szükség van legalább egy kapcsolattartási adatának megadására, azok megadásával ezen adatainak kezeléséhez is hozzájárul. Kérjük, hogy kizárólag az Ön által kiválasztott kapcsolat felvételi módhoz tartozó elérhetőségi adatot adja meg.
A GDPR 6. cikke (1) bekezdésének c) pontja alapján az adatkezelőre vonatkozó jogi kötelezettség teljesítéséhez szükséges a személyes adatok kezelése. A jogi kötelezettséget a tagállami jogban a Kstv. 2-3. §- a határozza meg, a kezelhető adatok körét a Kstv.6. § -a rögzíti.
A fent megjelölt további adatok Ön hozzájárulásával kerülnek a kéményseprőipari szerv kezelésébe, a GDPR 6. cikke (1) bekezdésének a) alpontja alapján, hozzájárulás alapján jogosult a személyes adatok kezelésére.
A kéményseprőipari szerv 5 évig őrzi meg a megrendeléssel kapcsolatos bejelentéseket.
A telefonon benyújtott megrendelések tekintetében a 2., a webes felületen benyújtott megrendelések tekintetében a 3. pontban foglalt adatfeldolgozók érintettek.
5. Számlázással, hátralékkezeléssel kapcsolatos adatkezelés
Magában foglalja-e ez a bejelentés személyes adatok kezelését?
a lakóhely címe.
Az adatkezelés célja kéményseprőipari szerv által elvégzett költségtérítéses munkák esetén a kiszállási díj, a költségtérítés megállapítása, számla kiállítása, továbbá amennyiben a fizetés késedelmes, a Polgári Törvénykönyvről szóló 2013. évi V. törvény alapján megállapított késedelmi kamat, amennyiben a kötelezett nem teljesít, a behajtással összefüggésben keletkezett költségek beszedése, a fizetésre kötelezett azonosítása a számvitelről szóló törvény. Az adatkezelés az érintett nevére, lakcímére terjed ki.
Helyi önkormányzatok részére a Kstv. 2. § (6) és (13) bekezdés alapján, a hivatkozott jogszabályi rendelkezésekben meghatározott számviteli bizonylatokat.
Az adatokat a hátralék kiegyenlítése, vagy az igény érvényesítésére vonatkozó jogi lehetőség elévüléséig kezelik, de minimum 8 évig.
A GDPR 6. cikke (1) bekezdésének c) pontja alapján az adatkezelőre vonatkozó jogi kötelezettség teljesítéséhez szükséges a személyes adatok kezelése. A jogi kötelezettséget a tagállami jogban a kéményseprőipari tevékenységről szóló 2015. évi CCXI. törvény 2.§ (6) és (16) bekezdése, továbbá a kéményseprőipari tevékenység ellátásának szakmai szabályairól szóló 21/2016.(VI.9.) BM rendelet 16.§ (6) bekezdése rögzíti és a számvitelről szóló 2000 évi C. törvény tartalmazza.
6. Időpontfoglalással kapcsolatos adatkezelés
Az égéstermék elvezetővel rendelkező társasházi ingatlanok tulajdonosait, használóit amennyiben a kéményseprőipari szerv a sormunkát az első és második alkalommal nem tudta elvégezni, és a harmadik alkalommal megrendelés alapján végzi el azt a kéményseprő a kiválasztott időpontban. Egylakásos ingatlanok esetén a vonatkozó jogszabályokban (Kstv., 21/2016. BM rendelet) meghatározott időintervallum szerint ingyenes sormunka keretén kívül elvégzett sormunkában meghatározott tevékenység elvégzését időpontfoglalással rendelheti meg az érintett.
A cél, hogy az ingatlanhasználók, tulajdonosok kiválaszthassák a tevékenység időpontját. Az időpontfoglaláshoz név és lakcím megadása szükséges, továbbá a választott kapcsolattartási mód függvényében az érintett e-mail címe vagy telefonszáma.
Miért kezelheti az adataimat a kéményseprőipari szerv?
A név és a lakcím tekintetében természetes személyeknek a személyes adatok kezelése a GDPR 6. cikke (1) bekezdésének c) pontja alapján az adatkezelőre vonatkozó jogi kötelezettség teljesítéséhez szükséges. Az adatkezelés a név és a lakcím tekintetében a Kstv. 6.§ (1) bekezdésének a) pontja alapján kötelező.
Az elérhetőség kezelése a GDPR 6. cikke (1) bekezdésének a) pontja alapján, azaz hozzájárulás alapján történik. Az elektronikus levélcím és a telefonszám tekintetében a jogalap az Infotv. 5.§ (1) bekezdésének a) pontja alapján az Ön hozzájárulása.
Az adatkezelés a sormunka, sormunkán kívüli tevékenység időpontjának véglegesítéséig tart.
További adatkezelés történik az 1. pontban meghatározott, kéményseprőipari tevékenység ellátásához szükséges adatgyűjtés érdekében.
A webes felület működtetése kapcsán adatfeldolgozási tevékenységet végez a Rádiós Segélyhívó és Infokommunikációs Országos Egyesület. (3. pont)
7. Képfelvételek készítése
A közvélemény tájékoztatása, a katasztrófavédelmi tevékenység bemutatása céljából a hivatásos katasztrófavédelmi szervek a tevékenységükkel kapcsolatos eseményekről képfelvételt vagy kép- és hangfelvételt (a továbbiakban együtt: felvétel) készítenek. A felvételek készítése érintheti a beavatkozások során, a katasztrófavédelemmel kapcsolatos nyilvános eseményeken, rendezvényeken, konferenciákon jelenlévő személyeket.
Magában foglalja-e ez a tevékenység személyes adatok kezelését?
A felvételek rögzítik az érintett képmását, az általa tanúsított viselkedést, az emberi hangot.
A felvételek a közvélemény tájékoztatását, a katasztrófavédelmi tevékenység bemutatását szolgálják.
Az adatkezelés a GDPR 6. cikke (1) bekezdésének a) pontja alapján történik, vagyis mivel az érintett hozzájárul az adatok kezeléséhez. Az adatkezelő az érintett hozzájárulását az adatkezelésre vonatkozó tájékoztatást követően kéri meg, ez általában írásban rögzített hozzájárulást jelent.
Kivételt képez a tömegfelvétel és nyilvános közéleti szereplésről készült felvétel esete, amelyek tekintetében az adatkezelés jogalapját a GDPR 85. cikk (1)-(2) bekezdése pontja alapján a tájékozódási jog biztosítása érdekében, újságírói célból a Polgári Törvénykönyvről szóló 2013. évi V. törvény 2:48 § (2) bekezdése biztosítja az adatkezelés jogalapját.
Az érintett az adatkezelési hozzájárulását a tömegfelvétel és nyilvános közéleti szereplésről készült felvétel kivételével későbbiekben visszavonhatja. ﻿Amennyiben a visszavonás módját az adott eseményhez tartozó adatkezelési tájékoztató nem tartalmazza, a visszavonás a BM OKF GEK Hivatalhoz nyújtható be az érintetti jogok gyakorlásáról szóló részben meghatározott módon. A kérelemben meg kell jelölni azt az eseményt, amelyen a felvétel készült, és az esemény időpontját.
Adatkezelési idő: Ha az érintett később nem kéri azok törlését – az adatkezelő az archívumában selejtezés nélkül megőrzi.
Mivel adatvédelmi incidens esetén, ha az incidens valószínűsíthetően magas kockázattal jár az érintettek jogaira és szabadságaira nézve, az adatkezelő az érintetteket kötelezően tájékoztatja, adatvédelmi incidens esetén a fenti kötelezettség teljesítése érdekében az értesítés megküldése céljából szintén sor kerülhet adatkezelésre a név és e-mail cím tekintetében, a GDPR 34. cikkében foglaltak alapján.
8. Cookie-kal kapcsolatos adatkezelés
A BM OKF GEK honlapja egyes részeinek letöltésekor bizonyos esetben kisméretű adatfájlok, ún. cookie-k/sütik kerülnek a látogató számítógépére. Ennek megtörténtéről a látogató nem kap külön további értesítést, az adatfájlok a honlap egyes funkcióinak működéséhez szükségesek.
Az adatfájlokkal kapcsolatos minden tevékenység meggátolható, ennek pontos módjáról a látogató böngészőjének útmutatója igazítja el.
Magában foglalja-e ez személyes adatok kezelését?
A honlap meglátogatásával az érintett IP címét és számítógépének egyes adatait tartalmazó naplófájl készül.
Az adatkezelés célja a honlap fejlesztése, statisztikák készítése.
Az adatkezelés jogalapja a GDPR 6. cikk (1) bekezdésének a) pontja alapján az érintett hozzájárulása, melyet a cookie-k használatára vonatkozó tájékoztatást tartalmazó felugró ablakban, az „Elfogadom” gombra kattintással ad meg.
A személyes adatokat felhasználási céljuk megszűnése esetén, vagy az érintett kérelmére az üzemeltető és a tartalomszolgáltató haladéktalanul megsemmisíti.
9. Önéletrajzokkal kapcsolatos adatkezelés
A BM OKF GEK állományába tartozni kívánó személyek e szándékukat önéletrajzuk megküldésével jelzik. Az önéletrajzokat az érintettek bizonyos esetekben a BM OKF GEK által meghirdetett álláshelyekre, más esetekben konkrét pályázatra való jelentkezés nélkül küldik be.
Magában foglalja-e személyes adatok kezelését?
Az önéletrajzok általában a pályázóra vonatkozó természetes személyazonosító adatokat, képzettségre, korábbi foglalkoztatásra utaló adatokat, valamint olyan adatokat tartalmaz, melyet az érintett rendelkezésre bocsát.
Konkrét álláshelyre kiírt pályázat esetén, amennyiben az önéletrajz alapján a jelentkezővel történő személyes interjúra is sor kerül, az adott jogviszony létesítésével kapcsolatos kötelező adatkezelésekről az érintett személyesen kap tájékoztatást. Mivel a különböző foglalkoztatási jogviszonyokkal kapcsolatos adatkezelésre az adott jogviszonyra vonatkozó jogállási törvény rendelkezéseit kell alkalmazni, és a kezelendő adatok köre a jogviszonytól és a betöltendő beosztástól függ, továbbá az adatkezelési jogalapok is eltérőek, ezekre nézve ez a tájékoztató nem tartalmaz információkat.
Az adatkezelés célja a BM OKF GEK állományába jelentkezők alkalmasságának első felmérése.
Az álláspályázatokra benyújtott önéletrajzok tekintetében adatkezelés jogalapja a GDPR 6. cikk (1) bekezdésének b) pontja, mivel az adatkezelés szerződés (jelen esetben a szolgálati jogviszonyt létesítő parancsok is ennek minősülnek) megkötését megelőzően az érintett kérésére történő lépések megtételéhez szükséges.
Kizárólag, amennyiben az érintett hozzájárul, hogy más hivatásos katasztrófavédelmi szervnél is megvizsgálják, hogy rendelkezésre áll-e számára alkalmas, betöltetlen beosztás.
Konkrét pályázatra történő jelentkezés esetén a pályázatban foglaltak szerint, a cél megvalósulásáig, a BM OKF GEK személyi állományába nem pályázat keretében jelentkezők önéletrajzát a BM OKF GEK három hónapig őrzi meg. Ezt követően a postán érkezett vagy személyesen benyújtott iratot a BM OKF GEK visszaküldi a jelentkezőnek, a részére elektronikus úton benyújtott önéletrajzot pedig törli. A három hónapos adattárolási határidő lejártát követően a pályázati anyagokat a BM OKF GEK megsemmisíti, vagy ha arra a jelentkező külön igényt tart, részére visszaküldi.
A bejelentés kapcsán keletkező irat tekintetében ügyvitelű célú megőrzés történik a köziratokról, a közlevéltárakról és a magánlevéltári anyag védelméről szóló 1995. évi LXVI. törvény 9.§ (1) bekezdés e) pontja alapján.
10. Közérdekűadat-megismerési igények teljesítése
A BM OKF GEK mint közfeladatot ellátó szerv lehetővé teszi, hogy a kezelésében lévő közérdekű adatot és közérdekből nyilvános adatot - az e törvényben meghatározott kivételekkel - erre irányuló igény alapján bárki megismerhesse, ennek keretében bárki közérdekűadat-megismerési igénnyel fordulhat a BM OKF GEK-hez.
Az adatkezelés során sor kerül az adatigénylő nevének, valamint azt az elérhetőségének kezelésére is, amelyen számára az adatigényléssel kapcsolatos bármely tájékoztatás és értesítés megadható.
Az adatigénylő nevére és az általa megadott kapcsolattartási adatra az adatigény teljesítése (pontosítás, meghosszabbítás, adatok megküldése) és annak vizsgálata céljából van szükség, hogy az igény beérkezését megelőző 1 évben ugyanazon igénylő azonos tartalmú adatigényt benyújtott-e.
A GDPR 6. cikke (1) bekezdésének c) pontja alapján az adatkezelőre vonatkozó jogi kötelezettség teljesítéséhez szükséges a személyes adatok kezelése. Ezt a jogi kötelezettséget a tagállami jogban az információs önrendelkezési jogról és az információszabadságról szóló 2011. évi CXII. törvény 26.§ (1) bekezdése határozza meg.
Amennyiben az adat kezelője nem a BM OKF GEK, és az adatkezelő kiléte teljes bizonyossággal megállapítható, a BM OKF GEK az adatigényt átteszi az adatkezelőhöz, és erről az adatigénylőt is értesíti.
Az adatigény beérkezésétől számított 1 éves időtartam lejártát követően az igénylő személyes adatait a BM OKF GEK az ügyiratokból haladéktalanul törli.
11. Közérdekűadat-megismerési igényekkel kapcsolatos költségtérítés megfizetése
A közérdekűadat-megismerési igény teljesítéséért az adatkezelő BM OKF GEK az arra vonatkozó jogszabályi feltételek teljesülése esetén költségtérítést állapíthat meg.
A BM OKF GEK által kiállított számviteli bizonylathoz személyes adatok (név, cím, adóazonosító jel, számlázási név, cím) kezelése szükséges.
Az adatkezelés célja a fizetésre kötelezett azonosítása, a fizetési kötelezettség megállapítása és a számla kézbesítése.
A GDPR 6. cikke (1) bekezdésének c) pontja alapján az adatkezelőre vonatkozó jogi kötelezettség teljesítéséhez szükséges a személyes adatok kezelése. Ezt a jogi kötelezettséget a tagállami jogban a számvitelről szóló 2000. évi C. törvény 166.§ és 169.§ (2) bekezdése határozza meg.
Az adatok kizárólag a pénzügyi bizonylatok ellenőrzésére felhatalmazottak részére továbbíthatóak.
Az adatkezelés ideje a szigorú számadási bizonylatok megőrzésére vonatkozó szabályok szerint 8 év.
Mivel adatvédelmi incidens esetén, ha az incidens valószínűsíthetően magas kockázattal jár az érintettek jogaira és szabadságaira nézve, az adatkezelő az érintetteket kötelezően tájékoztatja, adatvédelmi incidens esetén a fenti kötelezettség teljesítése érdekében az értesítés megküldése céljából szintén sor kerülhet adatkezelésre a név és emailcím tekintetében, a GDPR 34. cikkében foglaltak alapján.
12. Közérdekű bejelentések és panaszok
A közérdekű bejelentések és panaszok hatékony kivizsgálása és a bejelentővel, panaszossal történő kapcsolattartás céljából személyes adatok kezelésére is sor kerül.
Az adatkezelés a panaszos vagy bejelentő nevére, továbbá az általa a további tájékoztatás céljából megadott elérhetőségére, továbbá a beadvány tartalmában szereplő egyéb személyes adatra terjed ki, amennyiben pl. az ügyben mások is érintettek, és őket a panaszos vagy a bejelentő név szerint megemlíti, vagy amennyiben az ügy szereplőinek élethelyzetéről, a panasz alapját képező problémájáról a bejelentés vagy panasz tényeket vagy utalást tartalmaz.
A panaszos vagy bejelentő azonosítása elősegíti a panasz vagy bejelentés kivizsgálásának sikerességét, a név és az elérhetőség az arra jogosult személlyel történő kapcsolattartást szolgálja, a beadványban szereplő egyéb adatok az ügy kivizsgálásához nyújtanak segítséget.
A GDPR 6. cikke (1) bekezdésének c) pontja alapján az adatkezelőre vonatkozó jogi kötelezettség teljesítéséhez szükséges a személyes adatok kezelése. Ez a jogi kötelezettség a panasz vagy bejelentés kivizsgálására, a tájékoztatásra, amennyiben pedig a panaszt vagy a közérdekű bejelentést nem az eljárásra jogosult szervhez tették meg, annak áttételére vonatkozik. A jogi kötelezettséget a panaszokról és a közérdekű bejelentésekről szóló 2013. évi CLXV. törvény 1.-2.§-ai határozzák meg.
Ha a panaszt vagy a közérdekű bejelentést nem az eljárásra jogosult szervhez tették meg, a panaszt vagy a közérdekű bejelentést és ezzel együtt a benne szereplő személyes adatokat is, az adatkezelő átteszi az eljárásra és az adatkezelésre is jogosult szervhez. Azonban a panaszos vagy bejelentő kérheti, hogy adatait áttétel során az adatkezelő ne továbbítsa, ez azonban ahhoz vezethet, hogy a címzett a panaszt vagy bejelentést nem vizsgálja ki.
Egyebekben a személyes adatok kizárólag a panaszos vagy a bejelentő hozzájárulásával továbbíthatóak. Ez a hozzájárulás bármely időpontban, az érintetti jogokról szóló részben foglaltak szerint, az eredeti ügy tárgyának megjelölésével visszavonható. Ez azonban nem érinti a már végrehajtott adattovábbítás jogszerűségét.
Ha azonban a kivizsgálás során nyilvánvalóvá vált, hogy a panaszos vagy a közérdekű bejelentő rosszhiszeműen, döntő jelentőségű valótlan információt közölt és
a) ezzel bűncselekmény vagy szabálysértés elkövetésére utaló körülmény merül fel, személyes adatait az eljárás lefolytatására jogosult szerv vagy személy részére át kell adni,
b) alappal valószínűsíthető, hogy másnak jogellenes kárt vagy egyéb jogsérelmet okozott, személyes adatait az eljárás kezdeményezésére, illetve lefolytatására jogosult szervnek vagy személynek kérelmére át kell adni.
Az adatok kezelése az adatkezelési cél megvalósulásáig történik.
Ezen adatkezelési céloktól eltérő, további adatkezelési cél lehet, amennyiben a közérdekű bejelentés vagy panasz alapján az adatkezelőnél hatósági eljárás indul, és a panaszos vagy közérdekű bejelentő ezen eljárásnak is résztvevője lesz.
Az irat tekintetében ügyvitelű célú megőrzés történik a köziratokról, a közlevéltárakról és a magánlevéltári anyag védelméről szóló 1995. évi LXVI. törvény 9.§ (1) bekezdés e) pontja alapján.
13. E-papír szolgáltatás útján történő iratbenyújtás
Az állampolgárok egyes ügyeket e-papír szolgáltatás útján indíthatnak meg (https://epapir.gov.hu/).
Mivel az e-papír szolgáltatás igénybevételéhez ügyfélkapu szükséges, a bejelentkezési űrlap rendszerbe történő feltöltése szintén személyes adatok kezelésével jár, ezek a név, születési név, anyja neve, születési hely, idő.
Az azonosítási szolgáltatás biztosítása céljából.
A GDPR 6. cikke (1) bekezdésének c) pontja alapján az adatkezelőre vonatkozó jogi kötelezettség teljesítéséhez szükséges a személyes adatok kezelése. A regisztráció során az azonosítási szolgáltatás biztosítását a tagállami jogban az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény 25.§ (1) bekezdésének c) pontja határozza meg.
Az ügyirat kezelési idejével azonos ideig, mivel a rendszer az adatokat rögzíti az ügyiraton.
14. A BM OKF GEK üzemeltetésében lévő objektumok térfigyelő kamerás védelme
A BM OKF GEK az üzemeltetésében lévő objektumokban térfigyelő kamerarendszert működtet, mely tekintetében a katasztrófavédelem szervezeteivel közös adatkezelést végez. A kamerák üzemeltetését a BM OKF GEK végzi.
A térfigyelő kamera által készített felvétel rögzíti az érintett képmását, az általa tanúsított magatartást.
A térfigyelő kamerák vagyonvédelmi célt szolgálnak a jogsértések észlelése, az elkövető tettenérése, illetve a jogsértő cselekmények megelőzése érdekében.
Az adatkezelés jogalapja a GDPR 6. cikke (1) bekezdésének f) pontja alapján az adatkezelő jogos érdeke. Az adatkezelő jogos érdeke a vagyonkezelésében lévő vagyontárgyak állagának megóvása, eltulajdonításuk megakadályozása, amennyiben mégis bekövetkeznének, az elkövető kilétének megállapítása.
Továbbítja-e a kamera által készített felvételt az adatkezelő?
Az, akinek jogát vagy jogos érdekét a kamera által készített felvétel, illetve más személyes adatának felvételen történő rögzítése érinti, a felvétel rögzítésétől számított három munkanapon belül jogának vagy jogos érdekének igazolásával kérheti, hogy az adatot a BM OKF GEK ne semmisítse meg, illetve ne törölje. Bíróság vagy más hatóság megkeresésére a felvételt, valamint más személyes adatot a megkeresett adatkezelő a bíróságnak vagy a hatóságnak haladéktalanul megküldi. Amennyiben a bíróság vagy hatóság által történő megkeresésre attól számított harminc napon belül, hogy a megsemmisítés mellőzését kérték, nem kerül sor, a felvételt, valamint más személyes adatot a BM OKF GEK megsemmisíti, illetve törli.
Az adatkezelés idő a rögzítéstől számított 3 munkanap, kivéve, ha a megsemmisítés mellőzését kérték (ebben az esetben maximum 30 nap), vagy ha a rögzített képfelvételt, valamint más személyes adatot bírósági vagy más hatósági eljárásban bizonyítékként felhasználják.
1. Mely adatkezelések tekintetében vesz igénybe az adatkezelő adatfeldolgozót?
A honlap kapcsán adatfeldolgozói feladatokat lát el a Rádiós Segélyhívó és Infokommunikációs Országos Egyesület.
A BM OKF részére érkező iratok tekintetében az egységes Kormányzati Ügyiratkezelő Rendszer Érkeztető Rendszerével kapcsolatban a Közigazgatási és Elektronikus Közszolgáltatások Központi Hivatala adatfeldolgozást végez a következő adatfeldolgozási technikai műveletek tekintetében: küldemények biztonsági átvilágítása, felbontása, digitalizálása, érkeztető adatainak rögzítése, elektronikus továbbítás, elektronikus fizikai tárolás, kivételkezelés.
A kéményseprőipari tevékenységet érintő adatfeldolgozók az adatkezeléseknél kerültek feltüntetésre (1-6. pont).
2. Milyen adatbiztonsági intézkedéseket tesz az adatkezelő?
A BM OKF GEK a személyes adatokat védi különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen.
A BM OKF GEK adatkezelési műveleteit úgy tervezi meg és hajtja végre, hogy biztosítsa az érintettek magánszférájának védelmét.
3. Milyen jogok illetik meg az érintettet a fenti adatkezelések kapcsán?
3.1 Hozzáférés:
Az érintett jogosult arra, hogy az adatkezelőnél érdeklődjön, és tőle visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy az alábbiakról tájékoztatást kapjon:
Amennyiben az érintett saját személyes adatairól másolatot kér, az adatkezelő azt első alkalommal ingyenesen az érintett rendelkezésére bocsátja. Az érintett által kért további másolatokért a BM OKF GEK a közérdekűadat-megismerési igényekre vonatkozó költségtérítési szabályok szerint díjat számolhat fel. A költségtérítés lehetséges mértékéről az adatkezelő a kapcsolatfelvételkor tájékoztatást ad.
Ha az érintett elektronikus úton nyújtotta be a kérelmet, az információkat a BM OKF GEK elektronikus formátumban bocsátja rendelkezésére, kivéve, ha azokat más formátumban kéri.
A másolat igénylésére vonatkozó jog nem érintheti hátrányosan mások jogait és szabadságait, így például mások személyes adata nem igényelhető, az iratokat vagy a szöveges fájlokat az adatkezelő az érintett személyes adatait ide nem értve anonimizálva bocsátja az érintett rendelkezésére, kivéve a telefonon történő bejelentésről készült hanganyag esetét, mert az teljes egészében kikérhető, továbbá, ha az érintett felhatalmazással rendelkezik az adatok megismerésére.
Mely adatkezelések esetén gyakorolható?
a) A hozzáféréshez való jog a tájékoztatáskérés tekintetében valamennyi adatkezelési cél tekintetében gyakorolható, az erre irányuló kérelmet minden esetben az adatvédelmi tisztviselőnek kell címezni. A kérelmet az e-papír rendszeren (https://epapir.gov.hu/) lehet benyújtani a BM OKF GEK részére.
A kérelem benyújtásakor kérjük, hogy ügyeljen a pontos címzésre. A kérelemben kérjük feltüntetni, hogy az a hozzáférési jog, azon belül a tájékoztatáshoz való jog gyakorlására irányul.
b) A hozzáféréshez való jog a másolatkérés tekintetében valamennyi adatkezelési cél tekintetében gyakorolható. A kérelmet az e-papír rendszeren (https://epapir.gov.hu/) lehet benyújtani a BM OKF GEK részére.
3.2 Helyesbítéshez való jog:
Az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat, továbbá jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését. Az adatváltozást, amennyiben azok azonosító adatok, igazolni kell.
A helyesbítéshez való jog az alábbi táblázatban feltüntetett adatkezelési célok tekintetében gyakorolható, az alábbi táblázatban feltüntetett módon:
Szakterület megnevezése
Adatkezelések megnevezése, amelyek tekintetében a helyesbítéshez való jog gyakorolható
A kérelem benyújtási módja
A BM OKF GEK Kéményseprőipari Tevékenységet Ellátó Igazgatóhelyettesi Szervezet tevékenységével kapcsolatos adatkezelés
A kéményseprőipari tevékenység ellátásához szükséges adatgyűjtés
A webes ügyintézési felület üzemeltetése kapcsán végzett adatkezelés (a megrendelések kapcsán végzett adatkezelések kivételével, melyet a 4. pont tartalmaz)
Megrendelésekkel kapcsolatban végzett adatkezelés
Számlázással, hátralékkezeléssel kapcsolatos adatkezelés
Időpontfoglalással kapcsolatos adatkezelés
Kéményseprőipari tevékenységet érintő kérelmek, panaszok
A kérelmet az e-papír rendszeren (https://epapir.gov.hu/) lehet benyújtani a BM OKF GEK Kéményseprőipari Tevékenységet Ellátó Igazgatóhelyettesi szervezet részére.
A kérelem benyújtható a xrzralfrceb.htlsryfmbytnyng@xngirq.tbi.uh e-mail címen, vagy a kéményseprőipari szerv postacímére (BM OKF Gazdasági Ellátó Központ Kéményseprőipari Igazgatóhelyettesi Szervezet Ügyfélszolgálati Csoport Postafiók: 1903 Budapest, Pf.: 314.), valamint a 1818. 9.1 kormányzati ügyfélvonalon, illetve külföldről történő hívás esetén a +36 (1) 550 – 1858 – helyi díjszabással hívható - telefonszámon keresztül.
Továbbá a kemenysepres.katasztrofavedelem.hu/ugyfelszolgalat webhelyen található elektronikus űrlapon keresztül.
Személyesen a kérelem a megyei ellátási csoportok ügyfélszolgálati pontjain is benyújtható.
Hivatali tevékenységgel kapcsolatos adatkezelések
Közérdekűadat-megismerési igények teljesítése
Közérdekűadat-megismerési igényekkel kapcsolatos költségtérítés megfizetése
A kérelmet az e-papír rendszeren (https://epapir.gov.hu/) lehet benyújtani a BM OKF GEK részére.
A kérelmet az adatvédelmi tisztviselőnek kell címezni.
A kérelmet a BM OKF GEK Hivatalnak kell címezni.
Humán tevékenység
Önéletrajzokkal kapcsolatos adatkezelés
A kérelmet az e-papír rendszeren (https://epapir.gov.hu/) lehet benyújtani a BM Országos Katasztrófavédelmi Főigazgatóság részére.
A kérelmet a BM OKF GEK Humán Szolgálat részére kell címezni.
3.3 Törléshez való jog:
Az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, amennyiben a GDPR 17.cikk (1) bekezdésében felsorolt indokok valamelyike fennáll.
A személyes adatok törléséhez való jog a tájékoztatóban szereplő adatok tekintetében a GDPR 17. cikke (3) bekezdésének:
a) pontja alapján nem alkalmazandó, amennyiben a személyes adat megőrzése szükséges a véleménynyilvánítás szabadságához és a tájékoztatáshoz való jog gyakorlása céljából, így pl. közérdekből nyilvános személyes adat az adatkezelési idő alatt nem törölhető,
b) pontja alapján a jogi kötelezettség teljesítéséhez vagy közhatalmi ﻿jogosítvány gyakorlásának keretében végzett feladat végrehajtásához szükséges adatkezelések tekintetében nem alkalmazandó,
e) pontja alapján nem gyakorolható, amennyiben az adatkezelés jogi igények előterjesztéséhez, érvényesítéséhez, illetve védelméhez szükséges, pl. a szerződéses partnerek igényérvényesítéshez szükséges személyes adatai a szerződésből fakadó igények érvényesíthetőségének elévüléséig.
Az érintett hozzájárulásán alapuló adatkezelés esetén az alábbi indokok relevánsak:
a személyes adatokra már nincs szükség abból a célból, amelyből azokat gyűjtötték vagy más módon kezelték, pl. a telefonon történt bejelentés nyilvánvalóan téves volt
az érintett visszavonta a hozzájárulását, és az adatkezelés más jogalap hiányában nem folytatható, pl. ha a bejelentést követően eseménykezelésre nem kerül sor. Más jogalapnak minősül az eseménykezelésen túl pl., amennyiben a jelzés szándékosan valótlan volt, és az adatkezelő ennek következtében feljelentést tesz
a személyes adatok kezelése jogellenes
Adatkezelések megnevezése, amelyek tekintetében a törlési jog gyakorolható
A telefonos ügyfélszolgálati tevékenység kapcsán végzett adatkezelés – hangfelvétel rögzítése
A kérelem benyújtható a xrzralfrceb.htlsryfmbytnyng@xngirq.tbi.uh e-mail címen, vagy a kéményseprőipari szerv postacímére (BM OKF Gazdasági Ellátó Központ Kéményseprőipari Igazgatóhelyettesi Szervezet Ügyfélszolgálati Csoport Postafiók: 1903 Budapest, Pf.: 314.), továbbá a 1818. 9.1 kormányzati ügyfélvonalon, illetve külföldről történő hívás esetén a +36 (1) 550 – 1858 – helyi díjszabással hívható - telefonszámon keresztül.
Kommunikációs tevékenységgel kapcsolatos adatkezelések
Képfelvételek
A kérelmet az e-papír rendszeren (https://epapir.gov.hu/) lehet benyújtani a BM GEK részére.
A kérelmet a BM OKF GEK Hivatal részére kell címezni.
Az érintettel kötött szerződésen alapuló adatkezelések tekintetében az alábbi indokok relevánsak:
Adatkezelő szakterület megnevezése
Az adatkezelő vagy harmadik fél jogos érdekén alapuló adatkezelések tekintetében az alábbi indokok relevánsak:
az érintett a GDPR 21. cikk (1) bekezdése alapján tiltakozik az adatkezelés ellen, és nincs elsőbbséget élvező jogszerű ok az adatkezelésre,
Cookiekkal kapcsolatos adatkezelés
A BM OKF GEK üzemeltetésében lévő objektumok térfigyelő kamerás védelme
A kérelmet az e-papír rendszeren (https://epapir.gov.hu/) lehet benyújtani a BM Országos Katasztrófavédelmi Főigazgatóság Gazdasági Ellátó Központ részére.
3.4 Elfeledtetéshez való jog:
Ha a BM OKF GEK a személyes adatot nyilvánosságra hozta, és a BM OKF GEK az adatot a törléshez való jogra vonatkozó rendelkezések alapján azt törölni köteles, az elérhető technológia és a megvalósítás költségeinek figyelembevételével megteszi az észszerűen elvárható lépéseket – ideértve technikai intézkedéseket – annak érdekében, hogy tájékoztassa az adatokat kezelő adatkezelőket, hogy az érintett kérelmezte tőlük a szóban forgó személyes adatokra mutató linkek vagy e személyes adatok másolatának, illetve másodpéldányának törlését.
3.5 Adatkezelés korlátozása:
Az érintett az alábbi esetekben jogosult arra, hogy kérésére az adatkezelő korlátozza az adatkezelést:
az érintett a GDPR 21. cikk (1) bekezdése szerint tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.
Az adatkezelés korlátozásához való jog gyakorlására irányuló kérelem valamennyi adatkezelési cél tekintetében benyújtható – de azt az adatkezelő kizárólag a fent megjelölt valamely feltétel fennállása esetén teljesíti – az alábbi táblázatban feltüntetett módon:
A kérelem benyújtásakor kérjük, hogy a táblázatban feltüntetettek alapján ügyeljen a pontos címzésre. A kérelemben kérjük feltüntetni, hogy az adatkezelés korlátozásához való jog gyakorlására irányul.
Adatkezelések megnevezése, amelyek tekintetében az adatkezelés korlátozásához való jog gyakorolható
A telefonos ügyfélszolgálati tevékenység kapcsán végzett adatkezelés
ügyfélkapu használata /e-papír/
Cookie-kal kapcsolatos adatkezelés
A kérelmet az e-papír rendszeren (https://epapir.gov.hu/) lehet benyújtani a BM OKF GEK részére
3.6 Adatkezelés elleni tiltakozás:
A tiltakozáshoz való jog ﻿gyakorlása esetén az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.
Az érintett hozzájárulásán és a jogi kötelezettségen alapuló adatkezeléseknél a GDPR 21. cikk (1) bekezdésében foglaltak alapján nem gyakorolható.
Mely adatkezelések tekintetében gyakorolható?
A tiltakozáshoz való jog az alábbi adatkezelések tekintetében gyakorolható:
A tiltakozáshoz való jog gyakorlására irányuló kérelmet minden esetben az adatvédelmi tisztviselőnek kell címezni. A kérelmet az e-papír rendszeren (https://epapir.gov.hu/) lehet benyújtani a BM OKF GEK részére.
A kérelem benyújtásakor kérjük, hogy ügyeljen a pontos címzésre. A kérelemben kérjük feltüntetni, hogy az a hozzáférési jog, azon belül a tiltakozáshoz való jog gyakorlására irányul.
3.7 Adathordozhatósághoz való jog:
Az érintett jogosult az általa az adatkezelő rendelkezésére bocsátott adatait megkapni
tagolt, széles körben használt, géppel olvasható formátumban
jogosult más adatkezelőhöz továbbítani
kérheti az adatok közvetlen továbbítását a másik adatkezelőhöz – ha ez
technikailag megvalósítható
kivéve: közérdekű, vagy közhatalmú jog gyakorlása céljából végzett adatkezelés.
Ez az érintetti jog akkor gyakorolható, ha automatizált módon történik az adatkezelés, és az adatkezelő az adatokat az érintett hozzájárulása vagy a szerződéses jogalap alapján kezeli.
Az adathordozhatósághoz való jog a tájékoztatóban szereplő adatok tekintetében nem gyakorolható, mert nem történik automatizált módon történő adatkezelés.
4. Mennyi idő a kérelmek vizsgálata és megválaszolása?
A kérelmek ügyintézési határideje 25 nap, a tiltakozási jog esetén 15 nap. A kérelem elbírálásának eredményéről az érintettet az adatkezelő tájékoztatja. Amennyiben a jogok gyakorlása során kétség merül fel az adatkezelőben, hogy a kérelem valóban az érintettől származik, saját jogszerű adatkezelése és az érintett védelme érdekében további információkat kérhet.
Az adatkezelő az adatok helyesbítése, törlése, az adatkezelés korlátozása esetén mindenkit tájékoztat, akihez az érintett adatait továbbította.
Amennyiben az nem történik meg, lehetetlennek bizonyul, vagy aránytalanul nagy erőfeszítést igényel, az adatkezelő ennek tényéről és okáról az érintettet a kérelemre adott válaszában tájékoztatja.
5. Felügyeleti hatósághoz és bírósághoz fordulás joga:
Ha az érintett úgy érzi, hogy az adatkezelés során sérelem érte, annak tényét a helyzet rendezése érdekében az adatkezelő adatvédelmi tisztviselője felé jelezheti.
Amennyiben a megkeresés nem vezetett eredményre, az érintett Infotv. 52. § alapján a Nemzeti Adatvédelmi és Információszabadság Hatóságnál bejelentést tehet, továbbá az Infotv. 23. § szerint, valamint a polgári törvénykönyvről szóló 2013. évi V. törvény Második Könyvének III. része alapján bírósághoz fordulhat.
Elektronikus postacím: htlsryfmbytnyng@anvu.uh

References: bíróság 
 bíróság 
 Pf. 133
 bíróság 
 Bíróság 
 bíróság